b'\n_START_ARTICLE_\nBothynus entellus\n_START_SECTION_\nUtseende\n_START_PARAGRAPH_\nEn ganske stor (ca. 30-35 millimeter), noks\xc3\xa5 bred, sv\xc3\xa6rt blank, r\xc3\xb8dbrun til svart hornbille. Arten kjennes lett p\xc3\xa5 at hannen har et ganske langt, rett, to-spisset, framoverrettet horn p\xc3\xa5 hver side av pronotum.  Hodet er uten horn. Pronotum er kraftig uthulet foran mellom hornene, i midten med en spiss kn\xc3\xb8l. Hunnen mangler hornene p\xc3\xa5 pronotum, som er kraftig punktert med en liten grop foran og en liten kn\xc3\xb8l i forkant av denne. Dekkvingene er uten tydelige punktrekker. P\xc3\xa5 beina har for-leggene tre store, skarpe tenner.\n_START_SECTION_\nLevevis\n_START_PARAGRAPH_\nSv\xc3\xa6rt lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt t\xc3\xb8rre omr\xc3\xa5der. Noen av artene kan gj\xc3\xb8re en del skade i jordbruket ved at larvene spiser r\xc3\xb8tter.\n_START_SECTION_\nUtbredelse\n_START_PARAGRAPH_\nArten er utbredt fra Honduras i nord til Brasil i s\xc3\xb8r.'